Publication: Magyar Közlöny
Issue: MK-2010-199 (Year: 2010, Number: 199)
Era: contemporary
Section: A befektetési vállalkozás mûködési kockázatának tõkekövetelményérõl szóló 169/2008. (VI. 28.) Korm. rendelet
Paragraph Index: 1598

A befektetési vállalkozás mûködési kockázatának tõkekövetelményérõl szóló 169/2008. (VI. 28.) Korm. rendelet (a továbbiakban: Bmkr.) 7. § (2) bekezdése helyébe a következõ rendelkezés lép: „(2) A befektetési vállalkozás objektív kritériumok figyelembevételével a múltbeli veszteségadatait az 1. melléklet szerinti üzletágaknak és 2. melléklet szerinti veszteségkategóriáknak megfelelteti úgy, hogy a kritériumokat és a megfeleltetés folyamatát dokumentumokkal teljeskörûen alátámasztja. A befektetési vállalkozás egészét érintõ veszteségeket kivételesen egy kiegészítõ, társasági szintû tételek üzletághoz lehet rendelni. Arra a veszteségre, amelyet a hitelkockázat tõkekövetelményének számítása során figyelembe vettek, a mûködési kockázat vonatkozásában nem kell tõkekövetelményt számolni, de azt a befektetési vállalkozásnak a nyilvántartásaiban elkülönítetten kell szerepeltetnie. Az olyan mûködési kockázatból eredõ veszteségre, amely a piaci kockázathoz is kapcsolódik, a mûködési kockázat tõkekövetelményét is számítani kell.”

Source: https://magyarkozlony.hu/hivatalos-lapok/315d75921970352dfddb9705853b38e7f96bee30/dokumentumok/ebe397506c0dd4c272a1621382228c53b30d370f/letoltes